**Ministru kabineta noteikumu projekta**

**„Noteikumi par Latvijas būvnormatīvu LBN 305-15 „Ģeodēziskie darbi būvniecībā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Noteikumi par Latvijas būvnormatīvu LBN 305-15 „Ģeodēziskie darbi būvniecībā”” (turpmāk – noteikumu projekts) tiek izdots saskaņā ar Būvniecības likuma 5.panta pirmās daļas 3.punktu, kā arī, lai nodrošinātu Būvniecības likuma pārejas noteikumu 2.punkta izpildi. |
|  2. | Pašreizējā situācija un problēmas kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Būvniecības likuma pārejas noteikumu 2.punktu līdz attiecīgo Ministru kabineta noteikumu aizvietojošo Ministru kabineta noteikumu spēkā stāšanas dienai, bet ne ilgāk kā līdz 2015.gada 1.jūlijam piemērojams Latvijas būvnormatīvs LBN 305-01 „Ģeodēziskie darbi būvniecībā”. Līdz ar to līdz 2015.gada 1.jūlijam ir jāapstiprina jauns atbilstošs būvnormatīvs. Savukārt savlaicīga noteikumu projekta nepieņemšana, var pasliktināt būvdarbu kvalitāti un veikto (būvdarbu un ģeodēzisko) darbu precizitāti, kas var ietekmēt būves būtiskās prasības un apdraudēt sabiedrības drošību.Noteikumu projekta tiesiskais regulējums salīdzinājumā ar līdzšinējo regulējumu pēc būtības netiek mainīts.Noteikumu projekts nosaka prasības ģeodēziskajiem darbiem būvniecībā un to veikšanas kārtību, lai nodrošinātu būvju atbilstību saskaņotā būvprojekta ģeometriskajiem lielumiem: plāna izmēriem, augstumu un telpiskajām koordinātām. Noteikumu projektā lietotais vārds „plāns” saprotams kā jebkura veida plāns, kas nepieciešams būvniecībā, kā arī nepieciešams saskaņā ar attiecīgās būves speciālajiem būvnoteikumiem, bet „tīkla punkti”, „augstuma punkti”, „atbalsta punkti” lietoti ar tādu pašu nozīmi kā citos ģeotelpiskās informācijas jomas normatīvajos aktos.Ģeodēziskās darbības būvniecībā ietver ģeodēzisko izpēti un speciālos darbus, topogrāfisko plānu sagatavošanu būvprojektēšanas vajadzībām, būvju nospraušanu, būvdarbu kvalitātes kontroli, būvju izpildmērījumus un apjoma aprēķinus, kā arī būvju uzraudzību un deformāciju novērojumus.Topogrāfisko uzmērīšanu (topogrāfiskais plāns un izpildmērījuma plāns) veic saskaņā ar Ministru kabineta 2012.gada 24.aprīļa noteikumu Nr.281 „Augstas detalizācijas topogrāfiskās informācijas un tās centrālās datubāzes noteikumi” noteiktām prasībām.Par noteikumu projektā noteikto prasību ievērošanu attiecīgajā būvobjektā atbilstoši savai kompetencei ir atbildīgs būvdarbu vadītājs un būvuzraugs. Par ģeodēzisko darbu precizitāti un pareizību ir atbildīga ģeodēzisko darbu veikšanai sertificēta persona (turpmāk – ģeodēzisko darbu veicējs).Lai nodrošinātu būvniecības procesu efektīvāku un kvalitatīvāku, noteikumu projektā noteikta vienota galveno ašu nospraušanas akta forma un tā saturs (2.pielikums).Ar noteikumu projekta spēkā stāšanos spēku zaudēs Ministru kabineta 2001.gada 6.novembra noteikumi Nr.466 „Noteikumi par Latvijas būvnormatīvu LBN 305-01 „Ģeodēziskie darbi būvniecībā””. |
|  3. | Projekta izstrādē iesaistītās institūcijas | Noteikumu projekts šo jomu neskar. |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kura ierosinās un veiks būvniecību. Tāpat arī ietekmēs būvniecības nozarē strādājošos būvdarbu veicējus un ģeodēzisko darbu veicējus.  |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Noteikumu projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Par noteikumu projekta pārstrādi sabiedrība tika informēta Ekonomikas ministrijas rīkotajos semināros par jauno būvniecības regulējumu. Noteikumu projekts sabiedrībai publiski ir pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē ir pieejams Ministru kabineta mājās lapā internetā.Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. |
| 2. | Sabiedrības līdzdalība projekta izstrādē | Saņemts Latvijas Mērnieku biedrības viedoklis par nepieciešamajiem precizējumiem noteikumu projektā. Latvijas Mērnieku biedrības pārstāvis piedalījās noteikumu projekta starpinstitūcijas saskaņošanas sanāksmē. |
| 3. | Sabiedrības līdzdalības rezultāti | Izteiktie Latvijas Mērnieku biedrības precizējumi kopumā ņemti vērā un iestrādāti noteikumu projektā. |
| 4. | Cita informācija | Nav |

Anotācijas III, IV, V un VII sadaļa - projekts šīs jomas neskar.

Ekonomikas ministre D.Reizniece-Ozola

# Vīza: Valsts sekretāra pienākumu izpildītājs,

#  valsts sekretāra vietnieks J.Spiridonovs

08.05.2015.

624

E.Avota

67013262, Evija.Avota@em.gov.lv